
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Λορέντζου Αικατερίνη του 
Χρήστου. 1 

Όροι και προϋποθέσεις εγγραφής - μετεγγραφής Έλ¬ 
ληνα, αλλοδαπού ή ομογενή αθλητή, σε αθλητικά 
ερασιτεχνικά σωματεία καλαθοσφαίρισης - Δικαιο- 
λογητικά - Ακυρότητες - Κυρώσεις. 2 

Σύσταση ίδιου Νομικού Προσώπου στην κοιν. Κάτω Κα- 
στριτσίου Ν. Αχαΐας με την επωνυμία: «Σχολική Επι¬ 
τροπή 1 ου Δημοτικού Σχολείου». 3 

Σύσταση ίδιου Νομικού Προσώπου στην κοιν. Μ. Πόντιό 
του Ν, Αχαΐας με την επωνυμία: «Σχολική Επιτροπή 
Δημοτικού Σχολείου». 4 

Σύσταση ιδίου Νομικού Προσώπου στην κοιν. Νιφορέί- 
κων του Ν. Αχαΐας με την επωνυμία: «Σχολική Επι¬ 
τροπή Δημοτικού Σχολείου». 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4936/13.6.95 (1) 

Χορήγηση άδειας ασκήσεως επαγγέλματος Κοινωνικού 
Λειτουργού στην Λορέντζου Αικατερίνη του Χρή¬ 
στου. 

0 ΥΠΟΥΡΓΟΙ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Με την απόφαση 4936/13.6.95 του Νομάρχη Πρέβεζας 

έχει χορηγηθεί στην Λορέντζου Αικατερίνη του Χρήστου 

άδεια ασκήσεως επαγγέλματος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Πρέβεζα, 13 Ιουνίου 1995 
Με εντολή Υπουργού 
Ο Διευθυντής 
Λ. ΖΕΡΒΑΣ 


Αριθ. 11771 (2) 

Όροι και προϋποθέσεις εγγραφής - μετεγγραφής Έλ¬ 
ληνα, αλλοδαπού ή ομογενή αθλητή, οε αθλητικά ερα¬ 
σιτεχνικά σωματεία καλαθοσφαίρισης - Δικαιολογητικά 
- Ακυρότητες - Κυρώσεις. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 Περί επανασυστόσεως της ΓΓΑ και 
των αρμοδιοτήτων αυτής. 

β) Του Ν. 75/75 Περί οργανώσεως του Εξωσχολικού 
Αθλητισμού και ρυθμίσεως συναφών - θεμάτων (άρθρο 20 
παρ. 3), όπως τροποποιήθηκαν και συμπληρώθηκαν με 
του Νόμους 423/76, 665/77 και 1070/80. 

γ) Του Ν. 1558/85 Κυβέρνηση και Κυβερνητικά Όρ¬ 
γανα. 

2. Την αρ. γ. 54567/22.10.93 (ΦΕΚ 830/Β/22.10.93) 
απόφαση του Υπουργού Πολιτισμού Ανάθεση αρμοδιοτή¬ 
των στον Υφυπουργό Πολιτισμού. 

3. Την έγγραφη πρόταση της Ελληνικής Ομοσπονδίας 
Καλαθοσφαίρισης «καθορίζονται οι όροι και οι προϋποθέ¬ 
σεις εγγραφής, μετεγγραφής και αποδέσμευσης αθλητή 
Καλαθοσφαίρισης». 

Άρθρο 1 

Όροι και προϋποθέσεις εγγραφής Έλληνα αθλητή 
Για την αρχική εγγραφή Έλληνα αθλητή, στη δύναμη 
οποιοσδήποτε ερασιτεχνικού σωματείου που διατηρεί 
τμήμα Καλαθοσφαίρισης, χρειάζεται ο εγγραφόμενος: 

α) Να έχει συμπληρώσει την ηλικία που προβλέπεται 
από τους Διεθνείς Κανονισμούς του οικείου κλάδου άθλη¬ 
σης κοι από τις σχετικές διατάξεις του Καταστατικού ή του 
Εσωτερικού Κανονισμού της υπερκείμενης Ελληνικής 
Ομοσπονδίας Καλαθοσφαίρισης. 

β) Να μην έχει δελτίο εγγραφής (αθλητικής ιδιότητας) 
σε άλλο Ελληνικό σωματείο, του ιδίου κλάδου άθλησης. 

Αρθρο 2 Δικαιολογητικά 

Για την, κατά προηγούμενο άρθρο, εγγραφή αθλητή στη 
δύναμη σωματείου χρειάζεται η υποβολή στην Ελληνική 
Ομοσπονδία Καλαθοσφαίρισης των ακολούθων δικαιολο- 
γητικών: 

ο) Σχετικού εντύπου (Δελτίου εγγραφής) που υπογρά¬ 
φεται από τον αθλητή, προκειμένου δε για ανήλικους από 
ένα απο εκείνους που ασκούν την γονική μέριμνα του 

αθλητή (πατέρα ή μητέρα). 

Η εν λόγω υπογραφή αφορά όλους τους, κατά την έν¬ 
νοια του Αστικού Κώδικα ανηλίκους (όσους δηλαδή δεν 
έχουν συμπληρώσει το 18ο έτος της ηλικίας τους). 

β) Πιστοποιητικού Δήμου ή Κοινότητας της Ελλάδας, για 
την εγγραφή του αθλητή στα αντίστοιχα μητρώα, (ή επικυ¬ 
ρωμένου αντιγράφου του, ή επικυρωμένης φωτοτυπίας 
της Αστυνομικής ταυτότητας). 

γ) Βεβαίωσης στο δελτίο εγγραφής, για την υγεία του 
αθλητή, απο αθλητίατρο ή παθολόγο ιατρό, σύμφωνα με 
τις διατάξεις του άρθρου 48 του Ν. 75/75. 

δ) Δύο φωτογραφιών του αθλητή, τύπου Αστυνομικής 
Ταυτότητας. 

Αρθρο 3 

(Όροι και προϋποθέσεις εγγραφής αλλοδαπού αθλητή) 

1. Απαγορεύεται η εγγραφή αλλοδαπού αθλητή στη δύ¬ 
ναμη Ελληνικού σωματείου Καλαθοσφαίρισης και τ| συμ¬ 
μετοχή του στα πάσης «ρύσεως Ελληνικά Πρωταθλήματα 
με την εξαίρεση των Πρωταθλημάτων Ευρώπης (π.χ. Πρω- 
ταθλητριών, Κυπελλούχων, Κόρατς - Ρονκέτι) που σύμ¬ 
φωνα με τους Κανονισμούς της ΡΙΒΑ επιτρέπεται η συμ¬ 
μετοχή των. 

2. Κατ’ εξαίρεση επιτρέπεται η συμμετοχή και στα 
Εθνικό Πρωταθλήματα, των νόμιμα εγγραφομένων σε Ελ¬ 
ληνικά σωματεία αθλητών Κυπριακής υπηκοότητας (με 
την επιφύλαξη της διάταξης της παραγράφου 12 του άρ¬ 
θρου 7 της παρούσης) καθώς και των από πατρική ή μη¬ 
τρική γραμμή ομογενών, σύμφωνα με τα εις το άρθρο 4 
της παρούσης οριζόμενα. 

3. Επιτρέπεται επίσης κατ’ εξαίρεση η εγγραφή στη δύ¬ 
ναμη Ελληνικών σωματείων αθλητών ξένης υπηκοότητας, 
εφ’ όσον έχουν γεννηθεί στην Ελλάδα και διαμένουν 
ώκτοτε μόνιμα σ’ αυτή καθώς επίσης και αλλοδαπών που 
δεν έχουν υπερβεί το δέκατο έτος της ηλικίας των και 
έχουν συνεχή μόνιμη εγκατάσταση στην Ελλάδα τρία του¬ 
λάχιστον χρόνια πριν από την υποβολή της αίτησης εγγρα¬ 
φής των. 

4. Επιτρέπεται επίσης κατ’ εξαίρεση η εγγραφή σε Ελ¬ 
ληνικά Σωματεία Α' Εθνικής Κατηγορίας Γυναικών δύο αλ¬ 
λοδαπών αθλητριών, είτε αλλοδαπών αθλητριών που απέ¬ 
κτησαν και την Ελληνιή ιθαγένεια απο οποιαδήποτε νό¬ 
μιμη αιτία (π.χ. πολιτογράφηση, αναγνώριση, υιοθεσία 
κλπ) είτε δύο ομογενών αθλητριών κατά τα εις το σχετικό 
άρθρο της παρούσης ειδικώτερα. 

Η συμπλήρωση κατά συνέπεια των δύο θέσεων με 
αθλήτριες των άνω περιπτώσεων εξαντλεί το δικαίωμα 
των σωματείων να προσθέσουν στη δύναμή τους και αλλο¬ 
δαπές αθλήτριες που απέκτησαν την Ελληνική ιθαγένεια 
καθ' οιονδήποτε τρόπο έστω και αν αυτές έχουν το δικαί¬ 
ωμα να αγωνισθούν στις Εθνικές Ομάδες της Χώρας μας. 

Άρθρο 4 

(Όροι και προϋποθέσεις εγγραφής ομογενή αθλητή) 

1. Επιτρέπεται η εγγραφή ομογενή αθλητή στη δύναμη 
Ελληνικού σωματείου και μέχρι του αριθμού των δύο (2) 
για το καθένα, τηρουμένων των περιορισμών που αναφέ- 
ρονται στη παρ. 4 του άρθρου 3 του παρόντος προκειμέ- 
νου για σωματεία Α1 Εθνικής Κατηγορίας Γ υναικών και Α1 
Εθνικής Κατηγορίας Ανδρών. 

Δικαίωμα συμμετοχής σε αγώνες πρωταθλημάτων 
έχουν όσοι εγγράφονται νόμιμα, πριν από την έναρξη των 
πρωταθλημάτων. 


2. Για την απόδειξη της ιδιότητας του ομογενή, χρειάζε¬ 
ται η υποβολή εκτός από την αίτηση εγγραφής και τα 
λοιπά δικαιολογητικά που ορίζονται, από την παρούσα 
απόφαση, για τους Έλληνες και υποβολή δικαιολογητικών 
εγγράφων εκ των οποίων, θα αποδεικνύεται σαφώς και 
χωρίς καμμία αμφιβολία η ιδιότητα του ομογενή του αιτού- 
μενου την εγγραφή ή μετεγγραφή από πατρική ή μητρική 
γραμμή που θα εξικνείται μόνο μέχρι πόππου ή μάμμης. 

Στην τελευταία περίπτωση είναι απαραίτητη η συνυπο- 
βολή πιστοποιητικού εγγραφής στα μητρώα ή δημοτολό¬ 
για Ελληνικού Δήμου του πατέρα ή πάττπου ή της μητέρας 
ή μάμμης του αθλητή. 

Σε κάθε περίπτωση όμ«ος δεν γίνεται δεκτή εγγραφή 
του παραπάνω προσώπου σε μητρχώα ή δημοτολόγια που 
έχει ουντελεστεί με απόφαση δικαστικής ή διοικητικής 
αρχήζ την τελευταία πενταετία από της υποβολής της 
σχετικής αίτησης εγγραφής ή μετεγγραφής. 

Εφόσον δεν πληρούνται οι παραπάνω προϋποθέσεις η 
αίτηση εγγραφής ή μετεγγραφής απορρίπτεται χωρίς 
άλλη διατύπωση. Είναι αυτονόητο ότι όταν ο αθλητής είναι 
γραμμένος στη δύναμη σωματείου αλλοδαπής Ομοσπον¬ 
δίας εκτός από την άδειά της πρέπει να τηρηθεί και η δια¬ 
δικασία που προβλέπεται από τις σχετικές διατάξεις με¬ 
τεγγραφών της παρούσης (χρονικό διάστημα μετεγγρα¬ 
φών κλπ) και των αντιστοίχων της Διεθνούς Ομοσπον¬ 
δίας. 

Όταν ο αϊτών την εγγραφή ομογενής έχει αποκτήσει 
την Ελληνική υπηκοότητα πριν από την αίτηση εγγραφής ή 
μετεγγραφής του θεωρείται σαν Ελληνας αθλητής εξο- 
μοιοϋμενος πλήρως με αυτόν. 

3. Με Έλληνες εξομοιώνονται επίσης και όσοι έχουν δι¬ 
πλή υπηκοότητα (Ελληνική και άλλη) καθώς και όσοι απο¬ 
κτήσουν στο εξής, με οποιοδήποτε τρόπο και την Ελλη¬ 
νική υπηκοότητα, εξαιρουμένων μόνο των αιτουμένων εγ¬ 
γραφή σε σωματεία Α1 Εθνικής Κατηγορίας Ανδρών περί 
των οποίων προβλέπει ο Ν. 1958/91 και η Ειδική Υπουρ¬ 
γική Απόφαση επαγγελματιών αθλητών και Α' Εθνικής Κα¬ 
τηγορίας Γυναικών περί των οποίων εφαρμόζεται η διαδι¬ 
κασία του άρθρου 3 παρ. 4 της παρούσης. 

Η ιθαγένεια του πατέρα ή της μητέρας του ομογενή 
αθλητή ή του πάππου ή μάμμης αυτών, αποδεικνύεται 
μόνο με πιστοποιητικό εγγραφής των στα Μητρώο του οι¬ 
κείου Δήμου ή Κοινότητας της Ελλάδας, το οποίο πρέπει 
να υποβάλλεται έγκαιρα και πάντως πριν από την εκδί¬ 
καση της αίτησης εγγραφής από την Ε.Ο.Κ. 

4. Ομογενής αθλητής Τουρικής ή και Τουρκικής υπηκο¬ 
ότητας, έχει το δικαίωμα εγγραφής και συμμετοχής, χωρίς 
οποιοδήποτε περιορισμό, στους αγώνες συλλόγων ομογε¬ 
νών από την Τουρκία, που έχουν την έδρα τους στην Ελ¬ 
λάδα. 

5. Αθλητής ή αθλήτρια, που συμμετέχει στα Ελληνικά 
Πρωταθλήματα ως Έλληνας ή Ελληνίδα, ύστερα από την 
απόκτηση της Ελληνικής Ιθαγένειας καθ’ οποιονδήποτε 
νόμιμο τρόπο, χάνει, αυτομάτως, το δικαίωμα αυτό (να 
αγωνίζεται ως Έλληνας - Ελληνίδα) εφόσον, μεταγενέ¬ 
στερα αγωνιοθεί με Εθνική Ομάδα άλλης Χώρας. 

Η απαγόρευση είναι γενική και ισχύει και για τους αμει- 
βόμενους καλαθοσφαιριστές. 

Άρθρο 5 

(Ακυρότητες - Κυρώσεις) 

1. Αθλητής που υπογράφει Δελτίο Εγγραφής στη δύ¬ 
ναμη σωματείου, ενώ ήδη είναι γραμμένος οε άλλο σώμα- 

τείο, τιμωρείται με ποινή αποκλεισμού ενός (1) έτους από 
κάθε αγώνα, με απόφαση της Ομοσπονδίας και η αίτηση 
εγγραφής απορρίπτεται. 

2. Οι διατάξεις της προηγούμενης παραγράφου εφαρ¬ 
μόζονται και στην περίπτωση υπογραφής από τον αθλητή 
έγκυρων δελτίων μετεγγραφής υπέρ δύο (2) ή περισσοτέ¬ 
ρων σωματείων. 

3. Προσβολή του δελτίου εγγραφής η μετεγγραφής 
αθλητή, για οποιοδήποτε τυπικό ή ουσιαστικό λόγο, δι¬ 
καιούνται να ασκήσει κάθε σωματείο της ίδιας Κατηγορίας 
με το σωματείο στο οποίο ανήκει ο αθλητής του οποίου 
προσβάλλεται η εγγραφή ή μετεγγραφή, επειδή τεκμαίρε- 
ται ότι έχει έννομο συμφέρον, καθώς και ο Γενικός Γραμ- 
ματέας Αθλητισμού, υπέρ του Νόμου. 

ΚΕΦΑΛΑΙΟ ΔΕΥΤΕΡΟ 
ΜΕΤΕΓΓΡΑΦΕΣ ΑΘΛΗΤΩΝ 

Αρθρο 6 

1. Επιτρέπεται η ελεύθερη μετεγγραφή οποιοσδήποτε 
αθλητή, με την συγκατάθεση του σωματείου του. 

Για να γίνει δεκτή τέτοια αίτηση, μετεγγραφής από την 
αρμόδια Επιτροπή Μετεγγραφών, πρέπει να συνοδεύεται 
με σχετική απόφαση του Διοικητικού Συμβουλίου του σω¬ 
ματείου που ανήκει ο αθλητής στην οποία και να αναφέρε- 
ται το όνομα του αθλητή και το σωματείο στο οποίο θα με- 
τεγγραφεί. 

Κάθε σωματείο έχει το δικαίωμα να εγγράφει στη δύ¬ 
ναμή του μέχρι τρεις (3) αθλητές από την Κατηγορία αυτή. 
Με την κοτάθεση των τριών (3) αιτήσεων, κάθε τυχόν 
άλλη, πέρα από τον αριθμό αυτό, απορρίπτεται και ο αθλη¬ 
τής παραμένει χωρίς άλλη διαδικασία, στη δύναμη του σω¬ 
ματείου που ανήκει ήδη. 

2. Αθλητής ηλικίας τουλάχιστον είκοσι επτά (27) ετών, 
εφόσον τις τελευταίες τρεις (3) αγωνιστικές περιόδου που 
ανήκει στη δύναμη σωματείου δεν συμμετείχε σε Εθνική 
Ομάδα ή δεν τιμωρήθηκε για άρνηση προσφοράς υπηρε¬ 
σιών σε αυτή, σύμφωνα με τις διατάξεις του άρθρου 49 
του Ν. 75/75 (όπως ισχύει σήμερα) και στις περιόδους αυ¬ 
τές έχει πάρει μέρος σε λιγότερες από τους μισούς αγώ¬ 
νες των διεξαχθέντων αγώνων Πρωταθλημάτων και Κυ¬ 
πέλλου του σωματείου του, έχει το δικαίωμα να εγγραφεί 
σε σωματείο της προτίμησής του χωρίς της συγκατάθεση 
του σωματείου του. 

Κάθε σωματείο έχει το δικαίωμα να εγγράφει στη δύ¬ 
ναμή του μόνο ένα (1) αθλητή από την Κατηγορία αυτή. 
Γ ια τον υπολογισμό της τριετίας δεν υπολογίζεται α χρό¬ 
νος της τυχόν τιμωρίας του αθλητή εφόσον η Επιτροπή 
Μετεγραφών της αντίστοιχης αθλητικής Ομοσπονδίας 
αποφανθεί ότι η τιμωρία του αθλητή δεν του επιβλήθηκε 
για να φαλκιδευτεί το προαναφερόμενο δικαίωμά του. 

Η διάταξη της παρούσης παραγράφου δεν εφαρμόζεται 
για τους αθλητές που απουσιάζουν στο εξωτερικό για λό¬ 
γους σπουδών ή για επαγγελματικούς λόγους, καθώς και 
για τους αθλητές εκείνους που η μη συμμετοχή τους στις 
αγωνιστικές εκδηλώσεις των σωματείων τους, οφείλεται 
σε ανυπέρβλητα αίτια (π.χ. στράτευσή τους, τραυματισμό 
τους οφειλόμενο σε οποιαδήποτε αιτία κλπ). 

Το βάρος της απόδειξης στις περιπτώσεις αυτές εναπό¬ 
κειται στο σωματεία που ανήκει ο αθλητής, επιτρεπόμε¬ 
νης ανταπόδειξης. 

3. Αθλητής ηλικίας τουλάχιστον τριάντα δύο (32) ετών, 
εφόσον ανήκει για τουλάχιστον δώδεκα (12) συνεχείς 


αθλητικές περιόδους στο Ιδιο σωματείο, έχει το δικαίωμα 
να μετεγγραφεί σε σωματείο της προτίμησής του, χωρίς 
την συγκατάθεση του σωματείου του. 

Κάθε σωματείο, έχει το δικαίωμα να εγγράφει στη δύ¬ 
ναμή του μόνο έναν (1) αθλητή από την Κατηγορία αυτή. 
Σε περίπτωση που ο αθλητής παραμείνει και μετά την πα¬ 
ρέλευση της δωδεκαετίας αυτής στο ίδιο σωματείο, τόσο 
στο σωματείο του όσο και το Ιδιος ο αθλητής υποχρεού- 
νται, με κοινή δήλωσή τους που υποβάλλεται στην Ελλη¬ 
νική Ομοσπονδία Καλαθοσφαίρισης (ΕΟΚ) να καθορίζουν 
τον χρόνο παραμονής του αθλητή στο σωματείο. 

4. Αθλητής μέχρι είκοσι τεσσάρων (24) ετών έχει το δι¬ 
καίωμα να μετεγγραφεί, με υποσχετική επιστολή, σε άλλο 
σωματείο, μόνο για μία (1) αγωνιστική περίοδο. Μετά το 
τέλος της χρονικής αυτής διάρκειας ο αθλητής επιστρέφει 
αυτοδίκαια στο σωματείο από το οποίο μετεγγράφηκε. 
Στον αθλητή που επιστρέφει και εφόσον αυτός συνεχίζει 
να συγκεντρώνει την προϋπόθεση του προαναφερόμενου 
ορίου ηλικίας είναι δυνατή η εκ νέου χορήγηση μετεγγρα¬ 
φής με υποσχετική επιστολή, για οποιοδήποτε σωμα¬ 
τείο. 

Κάθε σωματείο έχει το δικαίωμα να εγγράφει στη δύ¬ 
ναμή του, για κάθε χρόνο, δύο (2) αθλητές από την Κατη¬ 
γορία αυτή. 

5. Αθλητής που τις τελευταίες τρείς (3) αγωνιστικές πε¬ 
ριόδους πριν την δημοσίευση της παρούσης, δεν αγωγί- 
στηκε σε οποιοδήποτε επίσημο αγώνα του σωματείου του 
(δεν υπολογίζεται ο χρόνος της τυχόν τιμωρίας του κατά 
την έννοια της διάταξης της παρ. 3 του άρθρου 6 της πα¬ 
ρούσης), έχει το δικαίωμα να μετεγγραφεί οε σωματείο 
της προτίμησής του χωρίς τη συγκατάθεση του σωματείου 
του και χωρίς να απαιτείται η συνδρομή οποιουδήποτε άλ¬ 
λου λόγου, εκτός από την έγγραφη συναίνεση ενός εξ 
εκείνου που έχουν την γονική μέριμνα προκειμένσυ για 
ανήλικους αθλητές. 

ΚΕΦΑΛΑΙΟ ΤΡΙΤΟ 

ΓΕΝΙΚΕΣ ΔΙΑΤΑΞΕΙΣ ΜΕΤΕΓΓΡΑΦΩΝ - 
ΕΓΓΡΑΦΩΝ ΑΠΟ ΑΠΟΔΕΣΜΕΥΣΗ 

Άρθρο 7 

(Έκταση εφαρμογής - περιπτώσεις) 

1. Επίσημος αγώνας θεωρείται κάθε εκδήλωση που ορ¬ 
γανώνεται από την αντίστοιχη αθλητική Ομοσπονδία ή γί¬ 
νεται με την έγκρισή της. 

2. Οι διατάξεις του άρθρου 6 παρ. 5 της παρούσης δεν 
εφαρμόζονται για τους αθλητές που απουσιάζουν, για λό¬ 
γους σπουδών ή για επαγγελματικούς λόγους, στο εξωτε¬ 
ρικό, καθώς και για τους αθλητές εκείνους που η συμμε¬ 
τοχή τους στις αγωνιστικές εκδηλώσεις των σωματείων 
τους οφείλεται σε ανυπέργβητα αίτια (π.χ. στράτευσή 
τους, τραυματισμό τους οφειλόμενο σε οποιαδήποτε αιτία 
κ.λ.π.). 

Τ ο βάρος της απόδειξης στις περιπτώσεις αυτές εναπό¬ 
κειται στο σωματείο που ανήκει ο αθλητής επιτρεπόμενης 
ανταπόδειξης. 

3. Αθλητής, ηλικίας μέχρι δέκα ετών (10), έχει ίο δικαί¬ 
ωμα, να μετεγγραφεί ελεύθερα, σε σωματείο της προτί¬ 
μησής του, χωρίς την συγκατάθεση του σωματείου του και 
με έγγραφη συναίνεση ενός από εκείνους που έχουν την 
γονική μέριμνα. Το δικαίωμα αυτό μπορεί να ασκηθεί μόνο 
μία φορά και εντός της πρώτης διετίας από της εγγραφής 

του. 

4. Αθλητής που κατά τις δύο (2) τελευταίες αγωνιστικές 
περιόδους πριν από την δημοσίευση της παρούσης, δεν 
συμμετείχε σε Εθνική Ομάδα ή δεν τιμωρήθηκε κατ' 
εφαρμογή των διατάξεων του άρθρου 49 του Ν. 75/75 
(όπως ισχύει σήμερα) και μετοίκησε, είτε λόγω εγγραφής 
του σε Ανώτερο ή Ανώτατο Εκπαιδευτικό Ίδρυμα της ημε¬ 
δαπής, είτε λόγω μετάθεσης ή διορισμού του σε δημόσια 
θέση ή σε Ν.Π.Δ.Δ. ή Ν.Π.Ι.Δ. (που, για την εκτέλεση του 
έργου τους επιχορηγούνται από την Πολιτεία) η Επιχεί¬ 
ρηση που η πλειοψηφία του Μετοχικού Κεφαλαίου της 
ανήκει στο Δημόσιο και εφόσον υπηρετεί τουλάχιστον ένα 
(1) χρόνο - έχει το δικαίωμα να μετεγγραφεί χωρίς την συ¬ 
γκατάθεση του σωματε.ου του σε σωματείο της προτίμη¬ 
σής του που έχει όμως, την έδρα του στην πόλη όπου είναι 
το Εκπαιδευτικό Ίδρυμα στο οποίο σπουδάζει ή η Υπηρε¬ 
σία οτην οποία έχει διοριστεί, με την απαραίτητη, όμως 
προϋπόθεση ότι η πόλη που - σπουδάζει ή υπηρετεί απέ¬ 
χει περισσότερο από τριακόσια (300) χιλιόμετρα από την 
πόλη που εδρεύει το σωματείο του. 

Η απόδειξη της μεταίκησης για επαγγελματικούς λό¬ 
γους (του ίδιου ή των γονέων του) αποδεικνύεται με προ¬ 
σκόμιση βεβαίωσης δημοσίου ασφαλιστικού οργανισμού 
με ασφάλιση στον τόπο μετακίνησης τουλάχιστον ένα (1) 
χρόνο. 

Κάθε σωματείο έχει το δικαίωμα να αποκτήσει ένα (1) 
μόνο αθλητή της Κατηνορίας αυτής. 

Μετά την αποφοίτησή του από το Εκπαιδευτικό ίδρυμα 
ή την επανατοποθέτησή του στη Δημόσια (ή Δημοσίου χα¬ 
ρακτήρα) θέση από την οποία προήλθε και με την κατά¬ 
θεση της σχετικής βεβαίωσης στην αντίστοιχη αθλητική 
Ομοσπονδία, ο αθλητής επανέρχεται αυτοδίκαια και αμέ¬ 
σως οτο σωματείο από το οποίο μετεγγράφηκε. 

Για τους αθλητές που μετεγγράφονται για λόγους 
σπουδών, ως χρόνος φοίτησης νοείται α νόμιμος χρόνος 
των ετών σπουδών, αυξημένος κατά ένα έτος 

Εφόσον και μετά την παρέλευση του ανωτέρω χρονικού 
διαστήματος ο αθλητής δεν έχει αποφοιτήσει, επανέρχε¬ 
ται αυτοδίκαια και αμέσως οτο σωματείο από το οποίο έχει 
μετεγγραφεί. 

Αθλητής ο οποίος μετεγγράφεται κατά τον παραπάνω 
τρόπο δεν έχει το δικαίωμα μετεγγραφής, σε άλλο σωμα¬ 
τείο τόϋ τόπου μετοίκηοής του, ή σε άλλο τόπο που διαθέ¬ 
τει ανάλογο Εκπαιδευτικό Ίδρυμα στο οποίο μεταγρΛ- 
φηκε, εκτός αν συνοινεί προς τούτο το αρχικό του σωμα¬ 
τείο χωρίς σε κάθε περίπτωση να φαλκιδεύονται τα δικαι- 
ώματά του. 

Κατ' εξαίρεση, είναι δυνατή η επάνοδός του κατά τα 
άνω μετεγγραφόμενοιι λόγο) σπουδών αθλητή, στο αρχικό 
σωματείο από το σωματείο οπό το οποίο μετακινήθηκε, 
πριν την αποφοίτησή του, με την απαραίτητη όμως προϋ¬ 
πόθεση της συγκατάθεσης του σωματείου στο οποίο έχει 
μετεγγραφεί, λόγω σπουδών. 

5. Αθλητής που συμμετείχε σε Εθνική Ομάδα τις δύο (2Ί 
τελευταίες αγωνιστικές περιόδους (ή δεν τιμωρήθηκε 
κατ' εφαρμογή των διατάξεων του άρθρου 49 του Ν. 75/ 
75) (όπως ισχύει αήμερα) και για αποδεικνυόμενους, πλή¬ 
ρως, επαγγελματικούς λόγους του ίδιου - ή και των δύο 
γονέων του αν είναι ανήλικος (ή άγαμος και ζεί μαζί τους) - 
μετοικεί σε τόπο που απέχει περισσότερο από τριακόσια 
(300) χιλιόμετρα από την έδρα του σωματείου του , η δε 
διαμονή του οτο καινούργιο τόπο διαρκεί, αποδεδειγμένα, 
τουλάχιστον ένα (1) έτος, έχει το δικαίωμα να μετεγγρα¬ 


φεί ελεύθερα σε σωματείο του τόπο της νέας του κατοι¬ 
κίας. 

Η απόδειξη της μετοίκησης για επαγγελματικούς λό¬ 
γους (του ίδιου ή των γονέων) αποδεικνύεται με προσκό¬ 
μιση βεβαίωσης δημοσίου ασφαλιστικού οργανισμού με 
ασφάλιση στον τόπο μετακίνησης τουλάχιστον ένα (1) 
χρόνο. 

Κάθε σωματείο έχει το δικαίωμα να αποκτήσει ένα (1) 
μόνο αθλητή της Κατηγορίας αυτής. 

Εφόσον ο αθλητής αυτός επανεγκατασταθεί στον τόπο 
της αρχικής του κατοικίας, επανέρχεται στο σωματείο από 
το οποίο προέρχεται με αίτηση που μπορεί να γίνει και από 
το ενδιαφερόμενενο σωματείο. 

Η επάνοδος του αθλητή για τον λόγο αυτό δεν υπολογί¬ 
ζεται στον αριθμό των επιτρεπόμενων μεταγραφών. 

6 Αθλητής που εγγράφηκε στη δύναμη σωματείου στις 
δύο ( 2 ) τελευταίες αγωνιστικές περιόδους πριν από την 
δημοσίευση της παρούσης και στο διάστημα αυτό δεν 
έλαβε σε οπουδήποτε επίσημο ή φιλικό αγώνα του σωμα¬ 
τείου του, είναι ελεύθερος και έχει το δικαίωμα να εγγρά¬ 
φει σε σωματείο της προτίμησής του σαν νέος αθλητής 
κατά πάντα χρόνο. 

Η μη συμμετοχή αποδεικνύεται με έγγραφο της αντί¬ 
στοιχης αθλητικής Ένωσης, το οποίο οφείλει να προσκο¬ 
μίσει ο αθλητής. 

Η διάταξη αυτή δεν εφαρμόζεται για τους αθλητές του, 
από υπαιτιότητά τους, δεν έλαβαν μέρος σε αγωνιστικές 
εκδηλώσεις του σωματείου τους, όπως επίσης και γιο 
αθλητές που έχουν συμπληρώσει πέραν από δύο αγωνι¬ 
στικές περιόδους στο ίδιο σωματείο, οπότε εφαρμογή 
έχουν οι διατάξεις της παρ. 5 του άρθρου 6 της παρούσης 
(τριετία). 

Αν ίο σωματείο αποδείξει ότι ο αθλητής της Κατηγορίας 
αυτής είχε κληθεί εγγράφως να λάβει μέρος σε προπονή¬ 
σεις ή αγώνες της Ομάδας του και δεν προσήλθε η αίτηση 
εγγραφής του απορρίπτεται. 

7 Αθλητής που δεν συμπεριλαμβάνεται στον πίνακα 
των εν ενεργεϊα αθλητών θεωρείται ότι αποδεομεύθηκε 
από το σωματείο του και έχει το δικαίωμα να εγγράφει 
ελεύθερα σε σωματείο της προτίμησής του, εφόσον η με- 
τεγραφή του δεν απαγορεύεται από τις αντίστοιχες ειδι¬ 
κές διατάξεις της παρούσης 

Κάθε σωματείο έχει το δικαίωμα να εγγράφει στη δύ¬ 
ναμή του μέχρι δύο (2) αθλητές από αυτή την Κατηγορία. 

Απαγορεύεται οποιαδήποτε τροποποίηση, προσθήκη ή 
διαγραφή στον πίνακα των εν ενεργεία αθλητών μετά την 
υποβολή αυτού στην αρμόδια Ομοσπονδία. Σε αντίθεση 
περίπτωση η όποια διαφοροποίηση δεν γίνεται αποδε¬ 
κτή. 

8. Η διαδικασία εγγραφής ή μετεγγραφής αλλοδαπού 
αθλητή υπόκειται στους όρους των αντίστοιχων διεθνών 
Κανονισμών και της Ελληνικής Νομοθεσίας. 

Προκειμένου για Κυπρίους υπηκόους αθλητές που ανή¬ 
καν ή ανήκουν στη δύναμη Κυπριακών σωματείωων, επι¬ 
τρέπεται η μετεγγραφή τους, με την συγκατάθεση του 
σωματείου τους, και την έγκριση της αντίστοιχης Κυπρια¬ 
κής Ομοσπονδίας, σε Ελληνικό Σωματείο, εφόσον σπου¬ 
δάζουν σε Ανώτερο ή Ανώτατο Εκπαιδευτικό Ίδρυμα και 
για χρονικό διάστημα που δεν επιτρέπεται να υπερβαίνει 
τα νομοθετημένα έτη σπουδών οτην οικεία Σχολή, συν 
ένο. 

Μετά την συμπλήρωση του παραπάνω χρονικού διαστή¬ 
ματος και ανεξάρτητα αν ο αθλητής αυτός εγγράφεται ή 

μετεγγράφεται σε άλλο Ελληνικό Εκπαιδευτικό Ίδρυμα, 
επανέρχεται αμέσως και αυτοδίκαια στο Κυπριακό Σωμα¬ 
τείο από το οποίο προήλθε, χωρίς σε αυτή την περίπτωση 
να έχει το δικαίωμα να κάνει, εκ νέου, χρήση της παροίι- 
σης διάταξης για την παραμονή του ή την μετεγγραφή του 
σε ελληνικά σωματείο. 

Κατ' εξαίρεση, στην περίπτωση που μετά την συμπλή¬ 
ρωση του προαναφερόμενου χρονικού διαστήματος ο 
αθλητής εγκαθίσταται μόνιμα στην Ελλάδα, παραμένει 
στο σωματείο στο οποίο έχει εγγράφει, με την απαραίτητη 
προϋπόθεση της συγκατάθεσης του Κυπριακού σωμα¬ 
τείου στο οποίο ανήκει και την έγκριση της Κυπριακής 
Ομοσπονδίας. 

Κάθε σωματείοο έχει το δικαίωμα να αποκτά, κάθε 
χρόνο, ένα ( I) αθλητή αυτής της περίπτωσης. 

9. Αθλητής έχει το δικαίωμα να ενταχθεί ελεύθερα 
(οποιαδήποτε χρονική περίοδο), σε οποιοδήποτε σωμα¬ 
τείο της προτίμησής του, αν το σωματείο που ανήκει δια¬ 
λύθηκε με τελεσίδικη δικαστική απόφαση ή διαγράφηκε 
από τη δύναμη της οικείας αθλητικής Ομοσπονδίας, με 
απόφαση της Γενικής Συνέλευσης των μελών της ή ανέ- 
στειλε την δραστηριότητα ίου επι μία αγωνιστική περίοδο 
ή εφόσον η αναστολή αυτή άρχισε στη διάρκεια αγωνιστι¬ 
κής περιόδου και το σωματείο δεν δηλώσει συμμετοχή στο 
Πρωτάθλημα της επομένης αγωνιστικής περιόδου, η δε 
αναστολή της δραστηριότητας του αθλήματος δεν οφεί¬ 
λεται σε λόγους ανώτερης βίας. 

Ως αναστολή δραστηριότητας θεωρείται και π αφαίρεση 
του δικαιώματος ψήφου του σωματείου, κατατην Τακτική 
Γ ενική Συνέλευση της Ελληνικής Ομοσπονδίας Καλαθο¬ 
σφαίρισης σύμφωνα με τις διατάξεις της παρ. 5 του άρθρο 
14 του Ν. 75/75. 

Αν το έγγραφο της τελεσίδικης διάλυσης ή της τελεσίδι¬ 
κης διαγραφής απά τη Γ ενική Συνέλευση κατατεθεί, από 
οποιονδήποτε έχει έννομο συμφέρον, στην Ομοσπονδία, 
ο αθλητής ελευθερώνεται, αυτοδίκαια, και έχει το δικαϊ- 
ο>μα να μεταγράφει σε οποιοδήποτε σωματείο της προτί¬ 
μησής του, σύμφωνα με τη διαδικασία που καθορίζεται με 
την παρούσα. 

10. Αθλητής, ο οποίος ανήκει στη δύναμη Σχολείου ή 
Σχολής, οπο ασδήποτε φύσης, που μετέχει υπό μορφή 
σωματείου σε αγώνες της Ομοσπονδίας, έχει το δικαίωμα 
να εγγράφει, ελεύθερα, σε σωματείο της προτίμησής του, 
όταν παυσει να έχει την ιδιότητα μαθητή ή φοιτητή. 

11. Αθλητής, που έχει διαγράφει, λόγω ποινής, από τη 
δύναμη σωματείου με απόφασή του ή με απόφαση της 
Ε.Ο.Κ. ή ο οποίος στερήθηκε την φίλαθλη ιδιότητα του 
έχει το δικαίωμα να εγγράφει πάλι, σαν αθλητής του σω¬ 
ματείου του, μετά την παρέλευση τριετίας από την τελεσι¬ 
δικία της σχετικής απόφασης. 

Ειδικά, όμως, στην περίπτωση, που η στέρηση της φίλα¬ 
θλης ιδιότητας επιβάλλεται για διάστημα μεγαλύτερο από 
τρία (3) έτη, ο αθλητής έχει το δικαίωμα να εγγράφει πάλι 
ως αθλητής, μόνο με την παρέλευση του χρόνου, που στε¬ 
ρήθηκε τη φίλαθλη ιδιότητά του. 

Αν για την στέρηση της φίλαθλης ιδιότητας ευθύνεται 
το σωματείο του, ο αθλητής έχει το δικαίωμα να εγγράφει 
σε οποιοδήποτε άλλο μετά τη παρέλευση τριετίας από την 
τελεσιδικία της σχετικής απόφασης. 

12. Απαγορεύεται αθλητής να αγωνιστεί στην ίδια αγω¬ 
νιστική περίοδο σε δύο (2) διαφορετικά σωματεία, σε αγώ¬ 
νες που διοργανώνονται στην Ελλάδα από την Ε.Ο.Κ. κα¬ 
θώς επίσης και οε αγώνες αλλοδαπής Ομοσπονδίας του 


Ιδιου αθλήματος. 

13. Απαγορεύεται η καθ’ οιονδήποτε τρόπο εγγραφή ή 
μετεγγραφή καλαθοσφαιριστή που έχει μείνει ελεύθερος 
στη δύναμη σωματείου μετά την έναρξη των διαφόρων 
Πρωταθλημάτων. 

14. Αναστέλλεται υ ισχύς της παραγράφου 4 του άρ¬ 
θρου 3 των Κανονισμών της Ε.Ο.Κ. για όλη την Ελλάδα, 
πλην των σωματείων που ανήκουν γεωγραφικά στις Ενώ¬ 
σεις Αττικής (ΕΣΚΑ), Θεσσαλονίκης (ΕΚΑΣΘ) και Αχαΐας - 
Ηλείας (ΕΣΚΑΗ) στις οποίες και έχει ισχύ η παραπάνω διά¬ 
ταξη. 

ΚΕΦΑΛΑΙΟ ΤΕΤΑΡΤΟ 
ΔΙΑΔΙΚΑΣΙΑ ΜΕΤΕΓΓΡΑΦΩΝ 
Άρθρο 8 

(Πενταμελείς Επιτροπές Μετεγγραφών) 

1. Στην Ελληνική Ομοσπονδία Καλαθοσφαίρισης συ¬ 
γκροτείται, με απόφαση του Διοικητικού της Συμβουλίου 
(της οποίας αντίγραφο κοινοποιείται υποχρεωτικά στη Γ ε¬ 
νική Γραμματεία Αθλητισμού) τον μήνα Ιούλιο κάθε έτους 
Πενταμελής Επιτροπή, η οποί είναι αρμόδια να αποφασί¬ 
ζει για κάθε αίτηση μετεγγραφής από οποιαδήποτε αιτία. 

2. Η ανωτέρω Επιτροπή αποτελείται απά τον Πρόεδρο ή 
ένα Αντιπρόεδρο ως Πρόεδρο, τον Γ ενικό ή Ειδικό Γ ραμ- 
ματέα της ή ένα από τα μέλη του Διοικητικού ιης Συμβου¬ 
λίου και από τρεις φιλάθλους οι οποίοι, τουλάχιστον τα πέ¬ 
ντε προηγούμενα έτη δεν μετείχαν στο Διοικητικό Συμ¬ 
βούλιο οποιουδήποτε αθλητικού σωματείου, οποιουδή- 
ποτε βαθμού. 

Οι αποφάσεις της Επιτροπής Μετεγγραφών εκδίδονται 
δέκα (10) τουλάχιστον ημέρες πριν από την έναρξη των 
διαφόρων Πρωταθλημάτων της ΕΟΚ. Η Επιτροπή έχει το 
δικαίωμα να ζητά από τους αιτούντες μετεγγραφή κάθε 
κατά την κρίση της πρόσθετο έγγραφο στοιχείο από το 
οποίο θα μπορεί νο σχηματίσει ασφαλή και δίκαια κρίση. 

Το αυτό δικαίωμα έχει κατ’ επέκταση και το Δ.Σ της 
ΕΟΚ σε κάθε περίπτωση που απά τους Κανονισμούς έχει 
αυτοτελές δικαίωμα έκδοσης δελτίων (π.χ. Κατηγορία 
ομογενών που δεν ανήκουν σε αλλοδαπό σωματείο κλπ.). 

Σε κάθε περίπτωση απαγορεύεται η συμπλήρωση των 
δικαιολογητικών μετά την έναρξη του Πρωταθλήματος. 

Οι αποφάσεις της Επιτροπής Μετεγγραφών επικυρώ¬ 
νονται υποχρεωτικά από το Δ.Σ. της Ε.Ο.Κ. Αν η σχετική 
απόφαση δεν εκδοθεΐ εντός του κατά τα άνω προβλεπό- 
μενου χρονικού διαστήματος η μετεγγραφή θεωρείται συ¬ 
ντελεσμένη, υπό την απαραίτητη όμως προϋπόθεση ότι εκ 
των υποβληθέντων δικαιολογητικών αποδεικνύεται πλή¬ 
ρως η νομιμότητα της αιτούμενης μετεγγραφής. 

3. Κατά της επικυρωτικής απόφασης, επιτρέπεται προ¬ 
σφυγή στο ΑΣΕΑΔ μέσα σε αποκλειστική προθεσμία δε¬ 
καπέντε (15) ημερών από την επίδοσή της κατά τους 
όρους και την διαδικασία των διατάξεων των άρθρων 38 - 
40 του Ν. 75/75. 

4. Η Επιτροπή Μετεγγραφών, σε περίπτωση που πιθα¬ 
νολογείται παράβαση από οποιοδήποτε σωματείο των 
όρων και των προϋποθέσεων μετεγγραφής αθλητή, από 
οποιοδήποτε φυσικό ή νομικό πρόσωπο, έχει το δικαίωμα 
με αιτιολογημένη απόφασή της, να απορρίψει την αίτηση 
μετεγγραφής και να εισηγηθεί στην αντίστοιχη αθλητική 
Ομοσπονδία την παραπομπή των υπευθύνων στην Επι¬ 
τροπή Φίλαθλης Ιδιότητας (Ε.Φ.Ι.), της οποίας τυχόν 

απαλλακτική απόφαση δεν ανατρέπει την απορριπτική 
απόφαση της Επιτροπής Μετεγγραφών. 

5. Δεν εμπίπτει στις διατάξεις για την Ε.Φ.Ι., η μετεγ¬ 
γραφή, έχουν το δικαίωμα να παρευρΙοκσνται και εκπρό¬ 
σωποι των ενδιαφερομένων σωματείων, καθώς και οι με- 
τεγγραφόμενοι αθλητές. Η παρουσία τους δεν είναι υπο¬ 
χρεωτική για την λήψη απόφασης. 

Άρθρο 9 

(Χρονικό διάστημα μετεγγραφών) 

1. Το χρονικό διάστημα, μέσα στο οποίο επιτρέπεται η 
κατάθεση αιτήσεων μετεγγραφής για οποιοδήποτε λόγο 
ορίζεται: το χρονικό διάστημα από 7 - 21/7. 

2. Ειδικά για τις περιπτώσεις μετεγγραφών αθλητών 
που αποδεσμεύονται: το χρονικά διάστημα ορίζεται από 1 
- 10 / 8 . 

3. Σε κάθε περίπτωση που ο αθλητής μεταγράφεται και 
δεν έχει τελειώσει η αγωνιστική περίοδος (π.χ. Διεξαγωγή 
Πανελληνίων Πρωταθλημάτων), αυτός παραμένει και αγω¬ 
νίζεται με το αρχικό σωματείο του, μέχρι την λήξη της αγω¬ 
νιστικής περιόδου που καθορίζεται, με απόφαση του Διοι¬ 
κητικού Συμβουλίου της Ομοσπονδίας. 

. ΚΕΦΑΛΑΙΟ ΠΕΜΠΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 10 

(Καθορισμός λεπτομερειών) 

Το Διοικητικό Συμβούλιο της Ομοσπονδίας έχει το δι¬ 
καίωμα να καθορίζει συμπληρωματικές λεπτομέρειες που 
δεν προβλέπονται από την παρούσα και με την απαραί¬ 
τητη προϋπόθεση ότι δεν την καταστρατηγούν, άμεσα ή 
έμμεσα. 

Άρθρο 11 
(Έννοια όρων) 

Όπου στην παρούσα αναφέρεται «Ομοσπονδία», νοεί¬ 
ται η υπερκείμενη Ένωση ή Σύνδεσμος του αθλήματος, 
όπου δε αναφέρεται αθλητής, νοείται και αθλήτρια. 

Άρθρο 12 

(Τήρηση όρων διατάξεων προγενέστερων Υπουργικών 
Αποφάσεων) 

Αθλητής, ο οποίος, σύμφωνα με τις διατάξεις προγενέ¬ 
στερων Υπουργικών Αποφάσεων, έχει πάρει μετεγγραφή 
για την οποία υπάρχουν δεσμευτικοί όροι, δεν έχει το δι¬ 
καίωμα να πάρει νέα μετεγγραφή, αν δεν τηρήσει τους 
όρους που έχουν τεθεί. 

Άρθρο 13 

(Υπολογισμός ηλικίας) 

1. Όπου απαιτείται η συνδρομή (προϋπόθεση) ορισμέ¬ 
νης ηλικίας, για τον υπολογισμό της λαμβάνεται υπόψη, 
ως ημέρα γέννησης, αυτή που προκύπτει από το Πιστοποι¬ 
ητικό γέννησης του αθλητή, που αποδεικνύεται με Λη¬ 
ξιαρχική Πράξη εγγραφής του στα Μητρώα του αντίστοι¬ 
χου Δήμου ή Κοινότητας. 

Άρθρο 14 

(Υπολογισμός προθεσμιών) 

Για τον υπολογισμό προθεσμιών λαμβάνεται υπόψη η 
ημερομηνία δημοσίευσης της παροϋσης στην Εφημερίδα 


της Κυβέρνησης. 

Άρθρο 15 

(Συγχώνευση σωματείων ή τμημάτων σωματείων) 

Σε ότι αφορά την μετακίνηση αθλητών, που οφείλεται 
στη συγχώνευση σωματείων ή τμημάτων, εφαρμόζονται οι 
διατάξεις της υπ' αριθ. 25191/ΦΕΚ/Β/743/11.10.1968 
Υ.Α. 

Άρθρο 16 
(Έναρξη ισχύος) 

Η ισχύς της παροϋσης αρχίζει από την ημέρα δημο¬ 
σίευσή της στην Εφημερίδα της Κυβέρνησης, καταργού- 
μενης κάθε προγενέστερης σχετικής. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις αυτής της απόφασης δεν προκαλείται 
δαπάνη σε βάρος του ΠροΟπολογιμσού της Γενικής Γραμ- 
ματείας Αθλητισμού. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 20 Ιουνίου 1995 

•ο ΥΦΥΠΟΥΡΓΟΙ 

ΓΕΩΡΓΙΟΣ ΛΙΑΝΗΣ 
-»- 

Αριθ. 7530 (3) 

Σύσταση ίδιου Νομικού Προσώπου στην κσιν. Κάτω Κα- 

στριτσίου Ν. Αχαΐας με την επωνυμία: «Σχολική Επι¬ 
τροπή 1 ου Δημοτικού Σχολείου». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΑΧΑΪΑΣ 
Έχοντας υπόψη: 

1. Τις διατάξεις: (α) της παραγρ. 8-15 του άρθρου 5 του 
Ν. 1894/1990, «Για την Ακαδημία Αθηνών και άλλες εκ¬ 
παιδευτικές διατάξεις» (Α 110) και (β) του άρθρου 187 
του δημοτικού και κοινοτικού κώδικα (Π.Δ. 323/1989) (Α' 
146). 

2. Την 10/95 απόφαση του Κοινοτικού Συμβουλίου 
Κάτω Καστριτσίου του Νομού Αχαΐας για σύσταση Σχολι¬ 
κής Επιτροπής, αποφασίζουμε: 

1. Συνιστούμε στη Κοινότητα Κάτω Καστριτσίου του 
Νομού Αχαΐας Ιδιο νομικά πρόσωπο με την επωνυμία: 
«Σχολική Επιτροπή 1ου Δημοτικού Σχολείου». 

Η συνιστώμενη με την απόφαση αυτή σχολική επιτροπή 
διοικείται από τριμελές διοικητικό συμβούλιο, αποτελού- 
μενο από: 

α) Τον εκάστοτε εκπρόσωπο της Κοινότητας Κάτω Κα- 
στριτσίου με τον αναπληρωτή του, ως Πρόεδρο της Σχολι¬ 
κής Επιτροπής. 

β) Τον εκάστοτε Διευθυντή του 1ου Δημοτικού Σχο¬ 
λείου, ως μέλος με τον αναπληρωτή του. 

γ) Τον εκάστοτε εκπρόσωπο του Συλλόγου Γσνέων και 
Κηδεμόνων του Σχολείου, ως μέλος με τον αναπληρωτή 
του. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακο¬ 
λουθεί τη κοινοτική περίοδο. 

3. Το Διοικητικά Συμβούλιο της Σχολικής Επιτροπής 
εκλέγει τον Αντιπρόεδρο και τον γραμματέα του. 

4. Σκοπός του νομικού προσώπου είναι; 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ. 

(1) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξτ της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές και 
κληροδοσίες. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού της Κοινότητας. 

Η απόφαση αυτή να δημοσιευθεϊ στην Εφημερίδα της 
Κυβερνήσεως 

Πάτρα, 30 Μαΐου 1995 

Ο Περιφ. Διευθυντής 
ΒΑΣΙΛΕΙΟΣ ΜΑΝΩΛΟΠΟΥΛΟΣ 

- ♦- 

Αριθ. 14450 (4) 

Σύσταση ιδίου Νομικού Προσώπου στην κοιν. Μ. Ποντιά 
του Ν. Αχαΐας με την επωνυμία: «Σχολική Επιτροπή Δη¬ 
μοτικού Σχολείου». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΑΧΑΪΑΣ 
Έχοντας υπόψη: 

1. Τις διατάξεις: (α) της παραγρ. 8-15 του άρθρου 5 του 
Ν. 1894/1990, «Για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και (β) του άρθρου 187 
του δημοτικού και κοινοτικού κώδικα (Π.Δ. 323/1989) (Α' 
146). 

2. Την 6/95 απόφαση του Δημοτικού - Κοινοτικού Συμ¬ 
βουλίου του Νομού Αχαΐας για σύσταση Σχολικής Επιτρο¬ 
πής, αποφασίζουμε: 

1. Συνιστούμε στη Κοινότητα Μ. Ποντιά του Νομού 
Αχαΐας ίδιο νομικό πρόσωπο με την επωνυμία: «Σχολική 
Επιτροπή Δημοτικού Σχολείου» 

Η συνιστώμενη με την απόφαση αυτή σχολική επιτροπή 
διοικείται από επταμελές διοικητικό συμβούλιο, αποτε- 
λούμενο από: 

α) Τον εκόστοτε Πρόεδρο, της Κοινότητας Μ. Ποντιά, 
ως Πρόεδρο της Σχολικής Επιτροπής. 

β) Τον εκάσχοτε Διευθυντή του Δημοτικού Σχολείου, ως 
μέλος με τον αναπληρωτή του. 

γ) Δύο Κοινοτικούς Συμβούλους, ως μέλη με τους ανα¬ 
πληρωτές τους. 

δ) Τρεις κατοίκους της Κοινότητας, ως μέλη. 


2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακο¬ 
λουθεί τη κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό απά τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πάροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και 
κληροδοσίες. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Από τις διατάξεις της παρούσας δεν δημιουργείται 
δαπάνη αε βάρος του προϋπολογισμού της Κοινότητας. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Πάτρα, 30 Μαΐου 1995 

Ο Περιφ. Διευθυντής 
ΒΑΣΙΛΕΙΟΣ ΜΑΝΩΛΟΠΟΥΛΟΣ 

-ί- 

Αριθ. 8510 (5) 

Σύσταση ιδίου Νομικού Προσώπου στην κοιν. Νιφορέϊκων 
του Ν. Αχαΐας με την επωνυμία: «Σχολική Επιτροπή Δη¬ 
μοτικού Σχολείου». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΑΧΑΪΑΣ 
Έχοντας υπόψη: 

1. Τις διατάξεις: (α) της παραγρ. 8-15 του άρθρου 5 του 
Ν. 1894/1990, «Για την Ακαδημία Αθηνών και άλλες εκ¬ 
παιδευτικές διατάξεις» (Α’ 110) και (β) του άρθρου 187 
του δημοτικού και κοινοτικού κώδικα (Π.Δ. 323/1989) (Α' 
146). 

2. Την 11 /95 απόφαση του Κοινοτικού Συμβουλίου του 
Νομού Αχαΐας για σύσταση Σχολικής Επιτροπής, αποφασί¬ 
ζουμε: 

1. Συνιστούμε στη Κοινότητα Νιφορέϊκων του Νομού 
Αχαΐας ίδιο νομικό πρόσωπο με την επωνυμία: «Σχολική 
Επιτροπή Δημοτικού Σχολείου». 

Η συνιστώμενη με την απόφαση αυτή σχολική επιτροπή 
διοικείται από τετραμελές διοικητικό συμβούλιο, αποτε- 

λούμενο από: 

α) Τον εκόστοτε Πρόεδρο της Κοινότητας Νιφορέϊκων, 
ως Πρόεδρο της Σχολικής Επιτροπής. 

β) Έναν κοινοτικό Σύμβουλο, ως μέλος με τον αναπλη¬ 
ρωτή του. 

γ) Τον εκόστοτε Διευθυντή του Δημοτικού Σχολείου, ως 
μέλος με τον αναπληρωτή του. 

δ) Τον εκόστοτε εκπρόσωπο του Συλλόγου Γονέων του 
Σχολείου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακο¬ 
λουθεί τη κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 


λείου με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και 
κληροδοσίες. 

6. Το νομικό πρόσωπο εκπροσωπείται στο δικαστήριο 
και αε κόθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Μαΐου 1995 

Ο Περιφ. Διευθυντής 
ΒΑΣΙΛΕΙΟΣ ΜΑΝΩΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



